gu en en en gu gu gu gu gu gu gu gu gu gu gu gu gu gu gu gu gu gu pt en en es gu gu gu en gu en en en gu en gu gu gu en gu gu en gu en en en gu en gu en es en en gu en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en
બે માઈક્રોફિક્શન વાર્તાઓ.. – ટી. સી. મકવાણા – Aksharnaad.com
બે માઈક્રોફિક્શન વાર્તાઓ.. – ટી. સી. મકવાણા 13 comments
2 Nov, 2015  in માઈક્રો ફિક્શન  tagged ટી. સી. મકવાણા
સતત ત્રણ રાતોથી તે સુતો નહતો, અચાનક જ બે દિવસ પહેલા તેના મેનેજરે તેને નોકરી પરથી છુટ્ટો કર્યો હતો, તે પણ કોઈ નોટીસ વગર. એકાઉંટ વિભાગમાંથી બધો જ હિસાબ કરી દેવામાં આવ્યો હતો. તે જાણતો હતો કે આ વર્ષે કંપની પાસે નવા ઓર્ડર નથી, વળી તેની ઉમર પણ વધારે હતી એટલે નવી ભરતી કરેલ યુવાનો જેવી ચપળતા તે દાખવી શકતો ના હતો. પણ તે યુવાન હતો ત્યારે મેનેજરના કહેવાથી જ બીજી કંપનીમાં સારી તક મળતી હોવા છતાં તેણે જતી કરી હતી. અને મેનેજર પણ કંપનીના માલિક પાસે તેની વફાદારીના ગાણાં ગયા કરતા. પણ બે દિવસ પહેલા બધુજ ભુલાઈ જવાયું. અને મેનેજરે તેને પાણીચું પકડાવી દીધું.
હજુ છોકરો છોકરી ભણતા હતા, ધંધાનો કોઈ અનુભવ ન હતો, અને ભાઈ બહેનમાંથી કોઈ પણ મદદ કરી શકે તેવું નહોતું. ઉપરથી મોંઘવારી પણ એટલી હતી કે ૨૦ વર્ષની નોકરીમાં કશી બચત થઇ નહોતી. તેણે ઘરનાને કશી વાત કરી નહોતી, અને મનમાં ને મનમાં મુંજાતો હતો, વળી આજે તેની બર્થ ડે પણ છે, ઘરના બધાજ તેની બર્થ ડે ની ઉજવણીની દોડાદોડીમાં પડ્યા હતા. તેનું મોઢું પડી ગયું હતું. પણ કેક કાપવાના સમયે પત્નીનું ધ્યાન તેના મુખ પર ગયું, પણ ઉદાસીનું કારણ તે સમજી શકી ન હતી., ત્યાં નાના દીકરાનો અવાજ આવ્યો પપ્પા મોઢું હસતું રાખો હું ફોટો પાડું છું, તેણે પરાણે, માંડ માંડ મોઢું હસતું કર્યું, મનમાં વિચાર ચાલી રહ્યો હતો, આજે તેની બર્થ ડે છે, અને બર્થ ડે હમેશા હેપ્પી જ હોય. બર્થ ડે કદી સેડ ન હોય. પછી ભલેને ગમે તેવું દુખ આવી પડ્યું હોય.
આજ સવારથી ઘરમાં ખુશનુમા માહોલ હતો, વ્યોમ અને ધરાનું આજે વાર્ષિક પરિક્ષાનું રીઝલ્ટ હતું. વ્યોમ ધોરણ ૫ અને ધરા ધોરણ ૩મા એક જ સ્કુલમાં ભણતા હતા. ગયા વર્ષે વ્યોમને ૭૮ ટકા આવ્યા હતા, અને પપ્પાએ વચન આપેલ કે વ્યોમને ૮૦ ટકા આવશે તો સાઇકલ લઇ દેશે, તેથી વ્યોમ વધારે ખુશ હતો. રીઝલ્ટ આવી ગયું ભાઈ બહેન બન્ને હંસી મજાક કરતા ઘેર આવ્યા, પપ્પાએ વ્યોમનું રીઝલ્ટ જોયું ૮૨ ટકા જોઇને તે ખુશીથી ઉછળી પડ્યા. વ્યોમને બાથમાં લીધો, પછી ધરાને રીઝલ્ટનું પૂછ્યું. ગયા વખતે તે વ્યોમ કરતા ૨ ટકા ઓછા લાવેલ.એટલે આ વખતે પણ તેવી જ આશા લઇને તેઓ બેઠા હતા.
ધરા ખુબ ખુશ હતી, પપ્પા મારા ૯૩ ટકા આવ્યા, હું સ્કુલમાં પ્રથમ આવી પપ્પા ધરાની ખુશીને ચાર ચાંદ લાગી ગયા હતા, તે મનમાં પપ્પા શું ગીફ્ટ આપશે તે વિષે વિચારી રહી હતી,
સારું, પપ્પા બોલ્યા ચોરી તો નહોતી કરીને?
ધરા તો ડઘાઈ જ ગઈ, તેની આંખમાં આંસુ આવી ગયા, તે કિચન તરફ દોડી.તે ધ્રુસકે ને ધ્રુસકે રડવા લાગી, તેના મનમાં ભૂતકાળ વલોવાવા લાગ્યો, તે અને ભાઈ સાથે વાંચતા ત્યારે ભાઈને તરસ લાગે ત્યારે પોતે વાંચતી હોય તો પણ મમ્મી પોતાને જ ઉભી કરતી, રસોઈની નાની મોટી મદદ પણ ધરાએ જ કરવી પડતી. મમ્મી ઘણી વખત તેની સહેલી જોડે પુરુષ જાત, પુરુષ જાત વગેરે વાતો કરતી.અને પુરુષ જાત બહુ ખરાબ હોય તેવી વાતો થતી. અત્યારે પોતે કિચનમાં આવી ત્યારે પણ મમ્મીતો પપ્પા પાસે જ બેઠી હતી. તેના મનમાં એવું ઠસાવવામાં આવેલ કે પુરુષ જાત ખરાબ હોય છે. તો મમ્મી હજી પણ પપ્પા પાસે છે, અને મારી પાસે આવતી નથી તો મમ્મી પણ પુરુષ જાત હશે? આ બાબત તેના કુમળા મનમાં અજંપો લાવી રહી હતી.
13 thoughts on “બે માઈક્રોફિક્શન વાર્તાઓ.. – ટી. સી. મકવાણા”
પારખી પારેખ November 9, 2015 at 10:55 AM
બન્ને ટચુકડી કથાઓ ખુબ સારી. ‘પુરુષ જાત’ હજી આપળી ભારતીયોની માનસિકતામાં કેટલું જુનવાણીપણું છે તે દેખાડે છે. લેખકને અભિનંદન.
Triku C Makwana April 8, 2016 at 2:37 PM
Kakkad Mansukhlal November 4, 2015 at 12:37 PM
Both the short stories realy touches the heart.
Triku C Makwana April 8, 2016 at 2:38 PM
Kalidas V. Patel {vagosana} November 2, 2015 at 11:42 AM
આપની બંને વાર્તાઓ મજાની રહી. આભાર.
કાલિદાસ વ. પટેલ {વાગોસણા}
Triku C Makwana April 8, 2016 at 2:41 PM
આપને મારી વાર્તા ગમે તે જાણી ખુશી થઇ.
Triku C. Makwana November 2, 2015 at 10:37 AM
જીગ્નેશભાઇ આપે આપની વેબ સાઇટ પર તક આપી તે બદલ આપનો ખુબ ખુબ આભાર, વાન્ચકો પોતનો પ્રતિભાવ આપશે તો ખુશી થશે.
Krishna nirav November 2, 2015 at 9:22 AM
Both strory nice .. Purushjat story is very realistic.. And the end part is most powerful…
Triku C. Makwana November 2, 2015 at 10:42 AM
vidyut oza November 2, 2015 at 6:29 AM
પુરુષ જાત !! હજુ પણ ગુજ્જુઓનુ વર્તન આવુ જ હોય છે…!!!!!!!!!!!!!!!!!!!
Krishna nirav November 2, 2015 at 9:23 AM
yes .. Aavu j hoy 6.. Directly nahi to indirectly…
Feel to aave j India is male dominating country..
Triku C. Makwana November 2, 2015 at 10:41 AM
આપની સાથે સહમત, પ્રતિભાવ બદલ આભાર.
Keral Patel November 2, 2015 at 11:57 AM
Vidhyutbhai Are you not gujju? it is male dominating story not only for gujju. In all state of India, scenario more or less are same.
← યાતનાઓનું અભયારણ્ય.. – પેરી બર્જેસ, અનુ. અશ્વિન ચંદારાણા (ભાગ ૧)
ગુજરાતી ઑડીયો વાર્તા વિશેષ… →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
એક ડેટકથા – યામિની પટેલ
પાંચ પ્રસંગકથાઓ – લતા હિરાણી
કરણીનું ફળ – કનુ ભગદેવ
કેટલીક ગઝલરચનાઓ.. – મુકેશ ધારૈયા
એકાંકી “હાલરડું” – બાબુભાઇ વ્યાસ
‘સર્જન’ સામયિકનો પાંચમો અંક – સં. રાજુલ ભાનુશાલી
પદ્યરચનાઓ.. – પારૂલ બારોટ, આરોહી શેઠ, ભાવના મહેતા, અનુજ સોલંકી, કિલ્લોલ પંડ્યા,
ગુજરાતનું કાશ્મીર : ડાંગ – મેહુલ સુતરીયા
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (653)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (77)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·